title: محمد أمقران
text: محمد أمقران كان ضابط ديال السلاح الجوي دلمغريب، و كان تعدم مورا لمحاولة د الإنقلاب د 1972 المعروف ب إنقلاب الطيارين
  
  الخلفية ديالو 
  محمد أمقران تزاد فريف ف 1938، ف 1963 تزوج ب ماليكة أمقران (تزادت 12 غشت 1939) لي كانت عندها لجنسية ألمانية. كانو عندهم ولد سميتو رشيد تزاد 3 فبراير 1964، و ياسمية تزادت 26 فبراير 1965.
  
  ليوتنان كولونيل أمقران ولا لكوموندان ديال القشلة دلعسكر ديال قنيطرا، كانت هو لي مسؤول علا هاد لقشلة لي كانت فيها طيارات ميريكانيين ديال F-5.
  
  محاولة د لأنقلاب 
  ف 1972، وزير الدفاع محمد أوفقير بدا واحد الخطة باش يقتل الملك الحسن التاني. و كان عاونو أمقران و شي وحدين خرين.
  
  أمقران كان الهدف ديالو من هاد الأنقلاب هو يحارب الطبقة الحاكمة لي شفرات البلاد.
  
  ف 16 غشت 1972، الملك الحسن التاني كان راجع من فرانسا فبوينغ 727 ديالو، جاو 4 ديال طيارات من قشلة ديال قنيطرا و هجهمو علا الطيارة ديال الماليك ملي دخلات للمغريب، واخا جاو فيها بزاف ديال القرطاسات ماطاحتش و لماليك تاهوا ماوقع ليه والو، و قدرو يحطو الطيارا فمطار رباط سلا.
  
  ملي الطيارا تحطات فلمطار، العساكريا المنقليب هجمو علا المطار و ماتو الناس فيها.
  
  لعواقب 
  نهار ديال لقنلاب، أوفقير عيطو ليه للقصر فين مات، الرواية الرسمية كاتقول انه نتاحر ملي عرف بلي الإنقلاب ماخدمش.
  
  أمقران ملي عرف بلي العملية ماصدقاتش، هرب فواحد الهيليكوپطير لجبل طارق فين طلب اللجوء، كانو شدوه هو و الطاقم لي وصلوه فلهيليكوپطير فواحد الحبس و قالو ليهوم غير باش يحميوهم، ولكن ورا النقاش مابين الحكومة المغريبة و البريطانية، جات طيارا مغريبية لجبل طارق و هزات أمقران و الطاقم ديال لهيليكوپطير و رجعاتهم للمغريب.
  
  وزير الخارجية ديال بريطانيا، سير اليك دوݣلاس هوم قال بلي كانو تافقو بلي ماغاديش يتعدمو.
  
  أمقران تحكم عليه بالاعدام، و تعدم نهار 13 يناير 1973 بلقرطاس، و تدفن ف شفشاون نهار 15 يناير 1973. بزاف ديال الناس مشاو للݣنازا ديالو.
  
  11 پيلوط تحكمو عليه بلاعدام مورا هاد المحاكمة ديال الطيارين، 35 خرين تضربو بلحبس و مشاو لتزمامارت.
  
  نهار الأنقلاب، مشات مرتو ماليكة أمران و ولادو هربو من لمغريب، طلبات اللجوء من بريطانيا ولكن رفضو و خلصوهوم 37500£.
  
  عيون الكلام 
  
   
   
   
   
   
  
  زيادة 1938
  وفيات 1973
  ناس ماتو معدومين
  عسكري مغريبي